Vyhodnotenie medzirezortného pripomienkového konania

Návrh  Program  podpory rozvoja  inteligentných dopravných systémov - Národný systém dopravných informácií

Spôsob pripomienkového konania		
Počet vznesených pripomienok, z toho zásadných	22 / 6	
Počet vyhodnotených pripomienok	22	
		
Počet akceptovaných pripomienok, z toho zásadných	22 / 6	
Počet čiastočne akceptovaných pripomienok, z toho zásadných	0 / 0	
Počet neakceptovaných pripomienok, z toho zásadných	0 / 0	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo pôdohospodárstva Slovenskej republiky			x		
2.	Ministerstvo výstavby a regionálneho rozvoja Slovenskej republiky			x		
3.	Ministerstvo obrany Slovenskej republiky			x		
4.	Ministerstvo zahraničných vecí Slovenskej republiky			x		
5.	Ministerstvo kultúry Slovenskej republiky			x		
6.	Ministerstvo práce, sociálnych vecí a rodiny Slovenskej republiky				x	
7.	Ústredie práce, sociálnych vecí a rodiny				x	
8.	Centrum pre medzinárodnoprávnu ochranu detí a mládeže				x	
9.	Ministerstvo školstva Slovenskej republiky	1 (1o,0z)				
10.	Podpredseda vlády SR pre vedomostnú spoločnosť, európske záležitosti, ľudské práva a menšiny				x	
11.	Európske spotrebiteľské centrum				x	
12.	Ministerstvo hospodárstva Slovenskej republiky	1 (1o,0z)				
13.	Ministerstvo spravodlivosti Slovenskej republiky			x		
14.	Splnomocnenec vlády SR pre informačnú spoločnosť				x	
15.	Splnomocnenec vlády SR pre urýchlenie postupu výstavby nadradenej cestnej dopravnej infraštruktúry na Slovensku				x	
16.	Ministerstvo životného prostredia Slovenskej republiky	1 (1o,0z)				
17.	Ministerstvo zdravotníctva Slovenskej republiky				x	
18.	Ministerstvo dopravy, pôšt a telekomunikácií Slovenskej republiky				x	
19.	Ministerstvo vnútra Slovenskej republiky			x		
20.	Ministerstvo financií Slovenskej republiky		6 (1o,5z)			
21.	Konfederácia odborových zväzov Slovenskej republiky	1 (0o,1z)		x		
22.	Združenie samosprávnych krajov v SR	2 (2o,0z)				
23.	Bratislavský samosprávny kraj	5 (5o,0z)				
24.	Najvyšší kontrolný úrad Slovenskej republiky	5 (5o,0z)				
25.	Národný bezpečnostný úrad			x		
	SPOLU	16 (15o,1z)	6 (1o,5z)	9	9	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR	Odoslané bez pripomienok
Odoslané bez pripomienok	O	A		
MVRR SR	Odoslané bez pripomienok
Odoslané bez pripomienok	O	A		
MO SR	Odoslané bez pripomienok
Odoslané bez pripomienok	O	A		
MZV SR	Odoslané bez pripomienok
Odoslané bez pripomienok	O	A		
MK SR	Odoslané bez pripomienok
Odoslané bez pripomienok	O	A		
MŠ SR	
Odporúčame dať materiál na jazykovú korektúru a odstrániť v dokumente sledovanie zmien.	O	A	Text opravený	
MH SR	
bez pripomienok	O	A		
MS SR	Odoslané bez pripomienok
Odoslané bez pripomienok	O	A		
MŽP SR	
bez pripomienok, nemá dopad na životné prostredie	O	A		
MV SR	Odoslané bez pripomienok
Odoslané bez pripomienok	O	A		
MF SR	
V predkladacej správe je na str. 2 v prvom odseku uvedené, že "...prostriedky Operačného programu Doprava (Prioritná os 5 Cestná infraštruktúra, zdroje EÚ vo výške 75 % oprávnených nákladov)...", nie je však známa skutočnosť, na základe čoho je uvedená miera spolufinancovania z OP Doprava vo výške 75 %. V súlade s finančným plánom OP Doprava a Stratégiou financovania štrukturálnych fondov a Kohézneho fondu na programové obdobie 2007 - 2013, vnútorné pomery spolufinancovania medzi zdrojmi EÚ a národnými verejnými zdrojmi (štátnym rozpočtom) musia byť vždy 85 % zdroje EÚ - 15 % národné verejné zdroje v rámci celkových oprávnených verejných výdavkov.	Z	A	Predkladacia správa upravená	
MF SR	
V nadväznosti na predchádzajúcu pripomienku žiadame upraviť tabuľku v materiáli na str. 12 s cieľom úpravy nárokov na spolufinancovanie programu v súlade s pomermi spolufinancovania z OP Doprava vo výške 85 % - 15 %.	Z	A	Tabuľka upravená	
MF SR	
V časti 6. Financovanie programu, je uvedené, že finančný model programu nepredpokladá zvýšené finančné nároky na štátny rozpočet s tým, že konkrétna forma, spôsob, zdroje, časová náväznosť a nevyhnutná výška finančných prostriedkov na jednotlivé projekty budú konkretizované postupne vo väzbe na ich rozpracovanie. Zároveň finančný model obsahuje len náklady na realizáciu príslušných opatrení a neobsahuje prevádzkové náklady fungovania týchto opatrení v rutinnej prevádzke, tieto vyplynú zo štúdie realizovateľnosti ku konkrétnym projektom. V nadväznosti na uvedené upozorňujeme, že financovanie programu a jednotlivých projektov je potrebné zabezpečiť v rámci schválených limitov dotknutých rozpočtových kapitol na príslušný rozpočtový rok. 	Z	A		
MF SR	
Vzhľadom na to, že na realizácii niektorých úloh sa predpokladá participácia miest, obcí a vyšších územných celkov, resp. organizácií v ich pôsobnosti, žiadame do predkladacej správy a do časti 6. Financovanie programu doplniť dopad na rozpočty obcí a vyšších územných celkov. 	Z	A	Text upravený	
MF SR	
Z návrhu uznesenia vlády odporúčame vypustiť z bodov B.9. a B.13. ministra financií vzhľadom na to, že ministerstvo financií nie je subjektom, ktorý disponuje údajovou základňou o dopravných dátach a nie je ani v jeho kompetencii zabezpečovať realizáciu Národného systému dopravných informácií v oblasti zberu, spracovania, zdieľania, prístupu a distribúcie dopravných informácií a dopravných dát od orgánov, organizácií a inštitúcií verejnej správy, z telematických aplikácií a informačných systémov v doprave. 	O	A		
MF SR	
Do materiálu žiadame doplniť doložku finančných, ekonomických, environmentálnych vplyvov, vplyvov na zamestnanosť a podnikateľské prostredie. 	Z	A	Doložka posudzovania vplyvov doplnená	
KOZ SR	Pripomienky k návrhu Programu podpory rozvoja inteligentných dopravných systémov – Národný systém dopravných investícií  
           MDPT SR  reaguje týmto návrhom na problémy, ktoré sú spojené s riadením a zabezpečovaním plnenia poslania rozvinutej  cestnej dopravy na Slovensku.  
           Program je vypracovaný na vysokej odbornej úrovni. Jeho cieľom je vybudovať komplexný celoštátny systém dopravných informácií, pričom nie je vylúčená ani účasť súkromného sektora najmä pri zabezpečení finančných zdrojov  potrebných  na realizáciu zámerov v  obsiahnutých v tomto Programe na roky 2009 až 2013. 
           KOZ SR i vzhľadom na inovačný potenciál (postupné odstraňovanie  zaostávania v telematike v porovnaní s vyspelými štátmi EÚ) a celkové dôsledky (zvlášť na životné prostredie)  hodnotí Program ako aktuálny  a  pre Slovensko potrebný.   
 
           KOZ SR má k uvedenému Programu túto zásadnú pripomienku: 
 
           V bode č. 6 Financovanie programu sa uvádza, že: „ Samotný model financovania nepredpokladá zvýšené nároky na štátny rozpočet.“ ... „Finančný model obsahuje len náklady na realizáciu príslušných opatrení a neobsahuje prevádzkové náklady fungovania realizovaných opatrení v rutinnej prevádzke. “ Z Programu teda vyplýva, že nerieši otázku návratnosti vložených prostriedkov,  a preto  KOZ SR žiada doplniť odhad predpokladaných nákladov i o prevádzkové náklady, ktoré  nie sú vyčíslené ani v súvislosti s jednotlivými segmentami Programu.  Skompletizovanie nákladov  tak, aby sa získal prehľad o celkových (investičné a prevádzkové ) nákladov umožní  aspoň orientačne kvantifikovať i celkovú efektívnosť a návratnosť týchto prostriedkov.     
          KOZ SR tiež  považuje za vhodné, aby v Programe boli zhodnotené  očakávané dopady jeho realizácie na sociálnu oblasť najmä na zamestnanosť a odmeňovanie .   
	Z	A	Návratnosť vložených prostriedkov bude posudzovaná v rámci komplexného projektu vytvorenia Národného systému dopravných informácií, ktorý MDPT SR predloží v roku 2009 cestou Riadiaceho orgánu pre Operačný program Doprava Európskej komisií na schválenie	
KOZ SR	Odoslané bez pripomienok
Odoslané bez pripomienok	O	A		
SK 8	A. K návrhu uznesenia vlády SR
V návrhu uznesenia odporúčame nasledovné úpravy: 
•	v časti B. číslovky „12.“, „3.“a „6.“ nahradiť slovami „ decembra“, „marca“ a „júna“; 
•	v časti B. bode B.9.nahradiť slová „do 27.2.“ slovami „do 28. februára“, pretože mesiac február má v roku 2009 spolu 28 dní a nevidíme dôvod skrátenia o jeden keď, hoci 28. február pripadá na sobotu; 
•	v časti „Na vedomie“ funkcie uviesť v prvom páde množného čísla; 
•	v časti „Na vedomie“ zvážiť doplnenie  textu nasledovného znenia: 
    „ predseda Združenie miest a obcí Slovenska 
       prezident Únie miest Slovenska“ z dôvodu, aby sa o uvedenom materiáli dozvedeli aj predstavitelia dvoch organizácií združujúcich mestá a obce Slovenskej republiky. 
	O	A	Návrh uznesenia vlády SR upravený	
SK 8	B. K Doložke finančných, ekonomických, environmentálnych vplyvov, vplyvov na zamestnanosť a podnikateľské
Ako vyplýva zo Smernice na prípravu a predkladanie materiálov na rokovanie vlády SR súčasťou materiálov, ktorý ide na pripomienkové konanie musí byť aj Doložka finančných, ekonomických, environmentálnych vplyvov, vplyvov na zamestnanosť a podnikateľské (Doložka pre posudzovanie  vplyvov). Vzhľadom na to žiadame materiál doplniť o vypracovanú Doložku.	O	A	Doložka pre  posudzovanie vplyvov doplnená 	
BSK	A.	K návrhu uznesenia 
1.	K bodu A.1.
Odporúčame opraviť chyby v písaní slov „rozvoja“ (chybne napísané „rozovja“ a „systém“ (chybne napísané „sysatém“).	O	A	Text opravený	
BSK	A.	K návrhu uznesenia 
2.                  K bodu B.
V súlade s doterajšou praxou vlády navrhujeme číselné označenie mesiacov nahradiť názvom príslušného mesiaca.	O	A	Návrh uznesenia vlády SR upravený	
BSK	A.	K návrhu uznesenia 
3.                  K bodu B.9.
V slove „Koordinačného“ treba odstrániť spojovník medzi slabikami „né“ a „ho“.	O	A	Návrh uznesenia vlády SR upravený	
BSK	A.	K návrhu uznesenia 
4.	K časti „Na vedomie“
Navrhujeme slová „predsedom“, „primátorom“ a „starostovi“ uviesť v prvom páde množného čísla.	O	A	Návrh uznesenia vlády SR upravený	
BSK	B.	K predkladacej správe 
5.
Podľa čl. 9 od. 2 smernice na prípravu a predkladanie materiálov na rokovanie vlády Slovenskej republiky (ďalej len „smernica“) ak materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, doložka finančných, ekonomických, environmentálnych vplyvov, vplyvov na zamestnanosť a podnikateľské prostredie (ďalej len „doložka“) sa nevyhotovuje a táto skutočnosť sa uvedie v predkladacej správe. Keďže predkladacia správa neobsahuje konštatovanie, že doložka sa nevyhotovuje je potrebné buď doložku vyhotoviť alebo doplniť predkladaciu správu v súlade s čl. 9 ods. 2 smernice.	O	A	Doložka pre posudzovanie doplnená	
NKÚ SR	1.	Predkladacia správa  
 neuvádza údaje v súlade a  zmysle Čl. 7. ods. 1, písm. d) Smernice na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001 a bodu 2.2.4 ods. 1 štvrtá odrážka Metodického pokynu na prípravu a predkladanie materiálov na rokovanie vlády SR. Navrhujeme doplniť príslušné údaje.	O	A	Predkladacia správa upravená	
NKÚ SR	2.	doložka vplyvov 
nie je súčasťou predkladaného materiálu. Smernica na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001 a Metodický pokynu na prípravu a predkladanie materiálov na rokovanie vlády SR ukladajú povinnosť predloženia doložky vplyvov, ktorú navrhujeme doplniť do materiálu.	O	A	Doložka pre posudzovanie vplyvov doplnená	
NKÚ SR	3.	materiál, časť 3.1 Agendové systémy 
uvádza, že „Detailný popis agendových systémov je uvedený v prílohe 2.“ Príloha 2 nebola súčasťou materiálu predloženého do pripomienkového konania. Navrhujeme doplniť prílohu 2.	O	A		
NKÚ SR	4.	materiál
neobsahuje indikátory, podľa ktorých by bolo možné vyhodnotiť úspešnosť a účinnosť Národného systému dopravných informácií. Tieto navrhujeme doplniť	O	A	Návrh indikátorov pre hodnotenie úspešnosti a účinnosti NSDI bude súčasťou komplexného projektu vytvorenia Národného systému dopravných informácií, ktorý MDPT SR predloží v roku 2009 cestou Riadiaceho orgánu pre Operačný program Doprava Európskej komisií 	
NKÚ SR	5.	uznesenia
nie je navrhnuté uznesenie, ktoré by obsahovalo predloženie správy vláde o vyhodnotení Program  podpory rozvoja  inteligentných dopravných systémov - Národný systém dopravných informácií Navrhujeme doplnenie uznesenia, ktoré uloží ministrovi dopravy, pôšt a telekomunikácií SR predložiť správu vláde o vyhodnotení  Programu  podpory rozvoja  inteligentných dopravných systémov - Národného systému dopravných informácií.  	O	A	Návrh uznesenia vlády SR upravený	
NBÚ	Odoslané bez pripomienok
Odoslané bez pripomienok	O	A